BLI KJENT MED EN PROFET

* Lag et intervju med profeten Habakkuk.
* I tabellen nedenfor får du hjelp til å finne ut hvilke spørsmål du kan stille, og hvor i Bibelen du kan finne svar på disse spørsmålene.
* Skriv om spørsmålene og svarene til et sammenhengende intervju. Bruk dine egne ord, ikke skriv av fra Bibelen.
* Du kan legge til skildringer av personen og miljøet hvis du vil. (Eks: Det er en varm dag i Jerusalem, og jeg sitter i solsteiken ved byporten sammen med profeten Jeremia. Han klør seg i skjegget og tenker på spørsmålet jeg nettopp har stilt: Hvordan fikk du kall til å bli profet?)
* Du kan også lage tilleggsspørsmål hvis du kan finne svar på dem i Bibelen.

|  |  |
| --- | --- |
| Still spørsmålet: | Finn svaret: |
| Lag noen spørsmål selv ut fra faktaruta. | FAKTARUTEVi vet ikke helt når profeten Habakkuk profeterte, men det er ting i profetiene hans som tyder på at det kan ha vært rundt 610 f.Kr. Habakkuk kommer med klager og spørsmål til Gud og lurer på hvorfor det er så mye urettferdig og vondt som skjer. |
| Hva var det du hadde sett som fikk deg til å rope til Gud? | Habakkuk 1, 2-4 |
| Hvilke spørsmål stilte du til Gud? | Habakkuk 1, 2-3Habakkuk 1, 13 |
| Hva ba du ham om å gjøre? | Habakkuk 3, 2 |
| Tror du Gud vil hjelpe? | Habakkuk 3, 18-19 |